**Tjekliste til PSS med bilag**

**Kort om plan for sikkerhed og sundhed (PSS)**

Bygherren skal sikre, at arbejdsmiljøkoordinator (P) udarbejder plan for sikkerhed og sundhed (PSS) under projekteringen.

PSS’en udarbejdes under projekteringen og skal være tilgængelig på byggepladsen i første (færdige) udgave ved byggestart.

Ved små og mellemstore byggepladser skal der kun udarbejdes en PSS, når der forekommer særlig farligt arbejde omfattet af bilag 1 i Bekendtgørelsen om bygherrens pligter, <https://at.dk/regler/bekendtgoerelser/bygherrens-pligter-117/bilag-1/>.

Det er vigtigt, at udarbejdelsen af PSS starter samtidigt med projekteringen, og at det sker i tæt tilknytning til projekteringen på en sådan måde, at projektet arbejdsmiljøoptimeres.

Bygherren skal sikre, at arbejdsmiljøkoordinator (B) løbende ajourføre PSS.

|  |
| --- |
| **Indhold af PSS** |
| * Organisationsplan
 |
| * Byggepladstegning(er)
 |
| * Tidsplan
 |
| * Angivelse af færdselsområderne
 |
| * Angivelse af de områder, hvor der vil blive udført arbejde af flere arbejdsgivere og deres ansatte
 |
| * Angivelse af de fælles sikkerhedsforanstaltninger, der etableres i fællesområderne
 |
| * Afgrænsning af de områder, hvor arbejdet medfører særlige risici
 |
| * Procedure for løbende kontrol med installationer, sikkerhedsforanstaltninger og eventuelle særlige risici m.v.
 |
| * En angivelse af hvem, der forestår en eventuel planlagt løbende kontrol og samordning af beredskabs-, evakuerings- og øvelsesplaner
 |
| * Specifikke foranstaltninger vedrørende evt. særligt farligt arbejde, jf. § 10, nr. 2, jf. bilag 1.
 |

*Fra bilag 3 i Arbejdstilsynets bekendtgørelse om bygherrens pligter* [*https://at.dk/regler/bekendtgoerelser/bygherrens-pligter-117/bilag-3/*](https://at.dk/regler/bekendtgoerelser/bygherrens-pligter-117/bilag-3/)

Byggepladstegningen skal vise, hvor der er:

* eksisterende risici på arealet og hvilke risici,
* adgangs-, transport- og flugtveje,
* kran, hejs og stilladser,
* afsat plads til materialedepoter, midlertidige værksteder og affaldscontainere,
* afsat plads til velfærdsforanstaltninger,
* tilslutning til el, vand og kloak og
* alarm-, brand-, rednings- og førstehjælpsudstyr.

Tidsplanen skal angive:

* hvornår den enkelte arbejdsgiver har arbejdsopgaver på byggepladsen og hvor meget tid, der er afsat til de enkelte arbejder eller arbejdsfaser og
* i hvilke perioder, der skal foregå arbejde, som medfører særlig fare, jf. bilag 1.